Ди лъахэгъущ дунейпсо чемпионыр
Сербием и къалащхьэ Белград щекIуэкIащ «грэпплинг» спорт лIэужьыгъуэмкIэ дунейпсо чемпионат. Саугъэтхэм щIэ­бэнащ къэрал 24-м икIа спортсмен лъэщхэр.
ЗэпэщIэтыныгъэхэр гуащIэу екIуэкIащ, дэтхэнэ зы спорт­сменми и къару емыблэжу зыкъыщигъэлъэгъуащ алэрыбгъум. Урысей Федерацэм и командэ къыхэхам а спорт лIэужьы­гъуэм щиIыгъ увыпIэ лъагэр иджыри зэ щIигъэбыдэжащ. Чемпиона­-тыр зэрызэхэта махуитIым къриубыдэу ди къэралым и командэ къыхэхам хэтхэм медаль зэмылIэужьыгъуэ 17 зыIэрагъэхьащ икIи япэ гуп увыпIэр яубыдащ.
Урысей Федерацэм и ехъулIэныгъэм хэлъхьэныгъэшхуэ хуи­щIащ килограмм 92-рэ зи хьэлъагъхэм я гупым щыбэна ди лъэпкъэгъу, «ФайтЗон» спорт клубым и гъэсэн Урыс Мухьэмэд (сурэтым сэмэгумкIэ щыетIуанэщ). И хьэрхуэрэгъу псоми шэч къызытумыхьэн текIуэныгъэ къа­фIихьри абы дыщэ медалыр зыIэригъэхьащ. Ар зэхьэзэхуэм хуэ­зы­гъэхьэзыра къэралым и ­командэ къыхэхам и тренер Шы­хъуэс­-тэн Руслан «дунейпсо класс зиIэ тренер» цIэ лъапIэр къыфIащащ.
Гуп зэпеуэм ди къэралым къыщыкIэлъокIуэ Украинэмрэ Поль­шэмрэ я командэ къыхэхахэр.
Жыласэ Замир.
